Politivennen, 1806-01-01
Om Enke-Pensions Forsørgelses- og Godtgjørelses-Selskabet. Man har ofte læst vore mange private Enkekasser og dermed beslægtede Forsørgelsesanstalter offentlig angrebne. Jeg har ikke havt Tid eller Lejlighed til at østne mig i alle didhørende Betragtninger, men eet saadant Selskab kjender jeg, og dermed har jeg desværre ikke havt Aarsag at være fornøjet; og dette Selskab er! Enke-Pensions Forsørgelses- og Gotgjørelses-Selskabet. Det var inddelt i tre Klasser; i den første skulde de pensjonsnydende aarlig nyde 200 Rdlr., i anden skulde de aarlig nyde 100 Rdlr., og i tredie Klasse skulde de aarlig nyde 50 Rdlr. Det første som gav Anledning til at denne Kasse kom i Forvirring, var at Selskabet ved dets Kasserer og ved dets Bud tabte endel Penge; Selskabet kunde saa aldrig længe, efter de Grundvolde, paa hvilken det var bygget, have staaet sig; men nok at dette gav den første Anledning til at i Pensjonernes Udbetaling skede en Standsning. Et Tillæg til Lovene blev derefter Udgivet, Gud maae vide af hvilken Aarsag, thi dette var lige saa godt som Lovene selv; men maaske var det udgivet for nogenledes at raade Bod paa den ved denne Lejlighed foraarsagede Uorden; nok, siden den Tid skete Pensjonernes Udbetaling meget uordentligen. En anden Kasserer blev valgt eller kunstitueret; denne fr sagde sig det igjen, endelig blev Jndspektør Leth konstitueret til Kasserer. Med Pensjonernes ubestemte Udbetaling vedblev det endnu nogen Tid, indtil endelig Selskabets Embedsmænd fandt for godt at foranstalte andre Grundvolde til Selskabets Vedligeholdelse udarbejdede. De 2de Herrer, som hertil udnævntes, vare en Assessor og en Renteskriver (deres respektive Navne erindres ej; disse 2de Herrer udarbejdede en Plan, som sikkert vilde have boldt Selskabet vedlige, men da den var Udarbejdet paa solide Grunde, saa faldt alt det Markskrigerie, bort som Selskabets første Stiftere for et par Aar siden, Gud veed af hvad Aarsag, havde lovet. Det fandt altsaa ikke mere for Mængden det Tiltrækkende; for en Del var det ogsaa for kostbart. Enden berpaa blev da, at de Herrer Commissarier tilstodes for deres havte Ulejlighed med Planens Udarbejdelse 300 Rdlr. at Selskabet opløstes, og med det en Mangde Trængendes eneste Haab. J den sidste Generalforsamling, som holdtes, skal være bleven besluttet, at nogle Contingenter skulde tilbagebetales, og det Overblevne derefter deles imellem Enkerne. Det er nu paa noget lidet nær 2 Aar siden, at Selskabet opløstes, og at dette blev bestemt, siden den Tid have mange med mig forventet, at Regnskabet for første og sidste Gang nøjagtig og offentlig skulde blive aflagt. Omtrent i Midten af forløbne Sommer blev, efter Jndkaldelse i Aviserne, de bestemte Contingenter tilbagebetalte; man forventede nu, at det endelige Regnskab engang vilde blive opgjort, saa meget mere som Herr Leth til de Personsnydende sagde, at adskillige Hundrede Rigsdaler vilde blive til Deling, og at det snart vilde ske. Hidindtil haver man ventet forgæves; adskillige have henvendet sig til Herr Ltb, men man siger, at han er paa Landet, og at han skal være syg. Der tales om en Prokurator, til hvem man skal henvende sig. Men da intet fra Selskabets Formænd, om det ellers endnu haver andre Formænd end Herr Leth, dets Kasserer, er bleven bekjendtgjort; saa spørges herved offentlig: til hvem man nu efter næsten to Aars Forløb skal henvende sig, for at faae Underretning om dette forhenværende Selskabs Regnskabs endelige Afgjørelse? og da dette vil interessere alle, men isærdeleshed være af væsentlig Nytte for dem, som vare pensionerede, saa opfordres herved Vedkommende, offentlig herfor at aflægge fuldkommen og tilfredsstillende Rigtighed. J manglende Fald, og i Tilfælde at dette ikke maatte skee i det seneste fire Uger fra den Dag, da dette er indrykket i Politivennen, da haaber Undertegnede, at der dog vil være nogen, som i Forening med mig vil paa de forhen Pensioneredes Vegne tage sig alvorlig af denne Sag, og i saa Tilfælde skal jeg ikke undlade nærmere (i Tilfælde at Udgiveren desangaaende vil tilstaae mig Jndrykkelse) i dette Blad, at fremkomme med Forslag desangaaende.